Ma nuɣal ɣer tegnatin n tmenna n tmacahut, ad tt-naf tettili-d kan deg yiḍ, imi tiwaculin teffɣent tafejrit ɣer tferkiwin akken ad xedment lecɣal-nsent; irgazen ɣer tebḥirinnsen ad neqcen ad ẓẓun, tilawin ɣer udaynin, ɣer ufraḍ syin ɣer uheyyi n yimekli. Lewhi n lmeɣreb ttnejmaɛen-d s ixxamen-nsen, steɛfayen syin akkin ad ččen imensi imir-n tettas-d tegnit n tmucuha; ttnejmaɛen wat uxxam ad zzin ɣef yiri n lkanun iwakken ad-asen-tesɣar tjidat tiqdimin iwakken ad ttun ɛeyyu d teɣzi n wass.